Absans Ayiti nan Mesaj Martelly devan l’ONU an: Anpil Kesyon ap Poze
Prezidan ayisyen an, Michel Martelly, pran lapawòl mèkredi mèkredi 26 septanm 2012 la devan Asanble Jeneral l’ONU an, pou l prezante pozisyon gouvènman n nan devan sitiyasyon an nan lemond.
Nou di lidè ayisyen an plis pale de “sitiyasyon an nan lemond”, paske li pa tèman fè plas nan mesaj li a pou divès pwoblèm ki poze jounen Jodi a ann Ayiti –pwoblèm gouvènman li a genyen pou konfwonte nan anpil domèn.
Sepandan, kontrèman ak anpil obsèvatè, analis politik Robert Bénodin twouve mesaj Misye Martelly a totalman nòmal, paske, daprè li, Asanble Jeneral l’ONU an pa reprezante nesesèman yon fowòm kote yon lidè oblije etale lis pwoblèm ki poze nan peyi li.
Pou sa ki konsène Misye Martelly jisteman, Robert Bénodin panse vwayaj New York la ofri prezidan ayisyen an divès okazyon pou l rankontre ak diyitè mondyal yo e ak pèsonalite kominote entènasyonal la pou l abòde avèk yo ajanda li genyen pou Ayiti ak mwayen gouvènman n nan konte itilize pou l fè fas ak pwoblèm ki poze nan peyi a.
Klike sou ikon ki agoch la pou w koute analis politik Robert Bénodin
Entèvyou Misye Bénodin bay Lyonel Desmarattes